Mannau Glas – Cymru: Canllawiau Datgan Diddordeb a Ffurflen Enghreifftiol

|  |
| --- |
| **Sylwch fod y Datganiad Diddordeb hwn ar gyfer Mannau Glas - Cymru.** **Diweddarwyd 3 Mai 2023: Sylwch ein bod bellach ar gau i ddatganiadau o ddiddordeb. Diolch am eich diddordeb.****Gwneud Cais am Mannau Glas - Cymru**Pan fyddwch yn barod i roi gwybod i ni am eich gwaith, gallwch gyflwyno Datganiad o Ddiddordeb drwy ein system ymgeisio ar-lein. * Sylwch fod y ffurflen ar-lein y bydd angen i chi ei llenwi yn Saesneg. Fodd bynnag, atebwch y cwestiynau yn Gymraeg os byddai’n well gennych.
* Mae’r ddogfen hon yn amlinellu’r hyn sydd yn y ffurflen Datgan Diddordeb ar-lein ar gyfer Mannau Glas - Cymru, er mwyn i chi wybod beth i’w ddisgwyl pan fyddwch yn llenwi’r ffurflen.
* Mae’r ffurflen Datgan Diddordeb ei hun wedi’i rhannu’n ddwy adran: mae tudalen 1 yn cynnwys canllawiau; ac mae tudalen 2 i chi ei llenwi am eich sefydliad a’ch gwaith.
* Ar ôl cyflwyno’r ffurflen, byddwch yn cael eich ailgyfeirio at ffurflen monitro Amrywiaeth, Tegwch a Chynhwysiant.

Cofiwch mai dim ond drwy ein system ymgeisio ar-lein y gellir cyflwyno ceisiadau. **Cyfathrebu â ni yn Gymraeg**Yn anffodus, nid oes gennym ni aelod o staff sy’n siarad Cymraeg, ond byddwn ni’n gofyn i wasanaeth cyfieithu ([Cymen](https://www.cymen.cymru/)) ddarparu cyfieithiad o’r ceisiadau i’r Saesneg er mwyn i ni allu ystyried eich cynlluniau chi. Cofiwch, ni fyddwn ni’n rhannu unrhyw fanylion personol na gwybodaeth am y sefydliad, a bydd eich manylion yn cael eu cadw’n gyfrinachol. Os byddwn ni’n eich gwahodd am alwad ffôn i drafod eich cais ymhellach, ac nad ydych chi’n gallu gwneud hyn drwy gyfrwng y Saesneg, mae modd i ni ddefnyddio gwasanaeth cyfieithu ar y pryd gan Cymen. Fodd bynnag, os oes gennych chi eisoes gyfieithydd y byddai’n well gennych chi ei ddefnyddio, gallwn ni ddarparu ar gyfer hynny a thalu unrhyw gostau ychwanegol sy’n ofynnol. Rydyn ni’n hapus i glywed gennych chi hefyd am y ffordd orau o’ch cefnogi chi yn ystod y broses ymgeisio, yn ogystal ag yn ystod y cyfnod cyllido, os bydd eich cais yn llwyddiannus. Os oes gennych chi unrhyw gwestiwn ynglŷn â hyn, anfonwch e-bost atom ni drwy communications@esmeefairbairn.org.uk.  |

Cynnwys

[Tudalen 1: Canllawiau ar gwblhau’r Datganiad o Ddiddordeb 3](#_Toc130904864)

[Amseroedd ymateb 3](#_Toc130904865)

[Ai ni yw’r cyllidwr iawn i chi 3](#_Toc130904866)

[Beth nad yw Mannau Glas-Cymru yn ei gefnogi: 3](#_Toc130904867)

[Rydyn ni’n awyddus i gefnogi gwaith sydd: 4](#_Toc130904868)

[Amrywiaeth, Tegwch a Chynhwysiant: 4](#_Toc130904869)

[Tudalen 2: Ceisiadau am Grant 5](#_Toc130904870)

[Eich sefydliad chi 5](#_Toc130904871)

[Arweinyddiaeth eich sefydliad 6](#_Toc130904872)

[Eich manylion cyswllt 7](#_Toc130904873)

[Enw eich gwaith a’r math o gyllid 7](#_Toc130904874)

[Rhagor o gwestiynau am eich gwaith 7](#_Toc130904875)

[Cyllid y gofynnir amdano 8](#_Toc130904876)

[Eich Datganiad o Ddiddordeb 8](#_Toc130904877)

[Cyflwyno eich ffurflen 9](#_Toc130904878)

# Tudalen 1: Canllawiau ar gwblhau’r Datganiad o Ddiddordeb

Yn gyntaf, gofynnir i chi am rywfaint o fanylion am eich sefydliad, y gwaith rydych chi’n ei wneud a’ch manylion cyswllt. Yna bydd gennych le i roi mwy o wybodaeth am eich gwaith.

Rydyn ni eisiau gwybod mwy am yr hyn rydych chi’n anelu at ei gyflawni a sut byddwch chi’n gwneud i hyn ddigwydd gyda chyllid Esmée drwy ateb y ddau gwestiwn canlynol. Dylai’r ddau ateb fod yn fyr, a bydd gennych 250 gair i ateb y naill gwestiwn a’r llall. Byddwn yn defnyddio eich atebion, ynghyd â manylion eich sefydliad a’ch gwefan, i farnu a yw eich gwaith yn cyfateb i’n nodau.

* Beth hoffech chi i Esmée ei gefnogi?
* Pam mae eich sefydliad chi mewn sefyllfa dda i gyflawni’r newid hwn?

|  |
| --- |
| **Cofiwch na fyddwch yn gallu cadw’r ffurflen felly os nad ydych yn barod i gwblhau eich Datganiad o Ddiddordeb, bydd angen i chi ddechrau eto.** |

## Amseroedd ymateb

Byddwn yn cysylltu â chi erbyn 25 Mai ynghylch eich Datganiad o Ddiddordeb.

## Ai ni yw’r cyllidwr iawn i chi

Mae’n anodd cael cyllid gan Esmée. Nid yw’r mwyafrif helaeth o bobl sy’n gwneud cais am gyllid gennym yn cael eu cefnogi.

Ar gyfer y Rhaglen Mannau Glas, rydym yn awyddus i annog sefydliadau i ddatblygu prosiectau, ac efallai y byddwn yn cefnogi rhai ohonynt ar lefel uwch yn y tymor hwy.

Ein nod yw cefnogi syniadau a phartneriaethau newydd, nad ydynt wedi’u datblygu’n helaeth iawn efallai, felly efallai y byddwn yn ystyried grantiau llai lle credwn fod y gwaith arfaethedig yn cyd-fynd yn dda â nodau’r rhaglen Mannau Glas.

Cyn bwrw ymlaen, gwnewch yn siŵr mai ni yw’r cyllidwr iawn i chi.

### Beth nad yw Mannau Glas-Cymru yn ei gefnogi:

* Sefydliadau heb glo asedau – oni bai eu bod yn elusen gofrestredig
* Grantiau llai na £10,000.
* Gwaith nad yw’n elusennol yn gyfreithiol.
* Gwaith nad yw o fudd uniongyrchol yng Nghymru.
* Grantiau i unigolion.
* Costau cyfalaf gan gynnwys gwaith adeiladu, adnewyddu ac offer
* Ymchwil academaidd – oni bai ei fod yn gallu dangos potensial gwirioneddol o ran canlyniadau ymarferol.
* Gofal iechyd ar sail glinigol
* Addysg annibynnol.
* Gwaith sy’n gyfrifoldeb awdurdodau statudol yn bennaf.
* Hyrwyddo crefydd.

### Rydyn ni’n awyddus i gefnogi gwaith sydd:

* Â'r nod o wella cynefinoedd a rhywogaethau dŵr croyw mewn lle.
* Yn gweithio gyda’r cymunedau amrywiol mewn lle ac yn cael eu siapio gan y cymunedau hynny, yn enwedig y rheini sy’n wynebu gwahaniaethu neu rwystrau rhag cael mynediad at natur, yn ogystal â thirfeddianwyr, rheolwyr tir a ffermwyr.
* Yn golygu cydweithio newydd ac anarferol a phartneriaethau uchelgeisiol, gan ymgysylltu â chymunedau lleol ac amrywiaeth o randdeiliaid elusennol, sector cyhoeddus neu gorfforaethol.
* Â manteision i bobl a chymunedau – er enghraifft: rheoli perygl llifogydd, cyfleoedd i gael mynediad at ddŵr croyw a’i fwynhau, ymwneud â gwyddoniaeth dinasyddion, cysylltiadau ag adfywio a menter dan arweiniad y gymuned.
* Yn uchelgeisiol ac â gweledigaeth tymor hwy i gyflawni, neu’n chwilio am adnoddau i greu gweledigaeth ar y cyd â chymunedau a phartneriaid.
* Â’r potensial i ddenu cyllid partneriaeth i ddatblygu dulliau arloesol o gyllido (gan gynnwys buddsoddiad preifat).
* Yn arloesi drwy dorri tir newydd, neu’n defnyddio modelau sydd wedi profi eu gwerth i wthio pethau ymlaen mewn ffordd newydd.

Sylwch, os gwelwch yn dda, nad ydym yn disgwyl i geisiadau fodloni pob un o’r uchod.

## Amrywiaeth, Tegwch a Chynhwysiant:

Rydym hefyd yn casglu data Amrywiaeth, Tegwch a Chynhwysiant gan sefydliadau sy’n gwneud cais am ein cyllid. Ar ôl i chi gyflwyno eich Datganiad o Ddiddordeb, byddwch yn cael eich ailgyfeirio at ffurflen monitro Amrywiaeth, Tegwch a Chynhwysiant. Rydym am ddefnyddio’r wybodaeth a gasglwn i’n helpu i ganfod a mynd i’r afael ag annhegwch strwythurol, a sicrhau bod ein cyllid a’n harferion cyllido yn deg ac yn gyfiawn.

# Tudalen 2: Ceisiadau am Grant

**Sylwer:** Mae’r cwestiynau yn orfodol oni nodir yn wahanol.

## Eich sefydliad chi

| **Cwestiwn** | **Ateb** |
| --- | --- |
| A yw eich sefydliad yn Elusen Gofrestredig? | Amlddewis – dewiswch o blith:* Rydym yn elusen gofrestredig yng Nghymru a/neu Loegr
* Rydym yn elusen gofrestredig yn yr Alban
* Rydym yn elusen gofrestredig yng Ngogledd Iwerddon
* Nid ydym yn elusen gofrestredig

Gofynnir i elusennau cofrestredig am eich Rhif Elusen. Gall y rheini sydd wedi cofrestru yng Nghymru a/neu Loegr chwilio am eu Rhif Elusen drwy ddefnyddio’r adnodd chwilio, a fydd yn cwblhau rhai o’r meysydd perthnasol am eich sefydliad yn awtomatig. |
| Oes gan eich sefydliad Rif Cwmni | Amlddewis – dewiswch o blith:* Oes
* Nac oes

Os byddwch chi’n dewis ‘Oes’, gofynnir i chi hefyd ddewis ‘Math Cyfreithiol’ eich sefydliad o gwymprestr. Dyma rai opsiynau:* Cymdeithas Adeiladu
* Sefydliad Corfforedig Elusennol
* Elusen
* Cymdeithas Budd Cymunedol
* Cwmni Buddiannau Cymunedol
* Cwmni Cyfyngedig drwy Warant
* Cwmni Cyfyngedig drwy Gyfranddaliadau
* Cwmni Cydweithredol
* Undeb Credyd
* Cymdeithas Ddiwydiannol a Darbodus
* Partneriaeth Atebolrwydd Cyfyngedig
* Arall
* Cymdeithas Anghorfforedig
* Prifysgol
 |
| Enw eich sefydliad | Blwch testun rhydd  |
| Gwefan y Sefydliad | Blwch testun rhydd |
| Nifer y gweithwyr  | Blwch testun rhydd (nifer y staff cyfwerth ag amser llawn) |
| Nifer yr Ymddiriedolwyr a/neu gyfarwyddwyr anweithredol | Blwch testun rhydd (nifer) |
| Trosiant blynyddol y flwyddyn gyfrifyddu ddiweddaraf (£) | Blwch testun rhydd (rhowch rif crwn, heb gomas nac arwydd arian) |
| Cyfeiriad y Sefydliad | Blychau testun rhydd i chi eu llenwi:* Stryd
* Dinas
* Sir
* Cod Post

Cwymp-flwch i chi ddewis ym mha wlad y mae eich Sefydliad wedi’i leoli |

## Arweinyddiaeth eich sefydliad

|  |  |
| --- | --- |
| **Cwestiwn** | **Ateb** |
| A yw arweinyddiaeth eich sefydliad yn rhannu un o’r hunaniaethau canlynol, neu’r naill a'r llall ohonynt? | Dewiswch o blith yr opsiynau canlynol:* Cymunedau sy’n profi anghydraddoldeb hiliol
* Pobl anabl
* Dim un o’r uchod

Gallwch ddewis Cymunedau sy’n profi anghydraddoldeb hiliol A Phobl anabl drwy ddefnyddio CTRL + a chlicio’r ddau opsiwn. Ceir canllawiau ychwanegol isod.Diffiniadau:* **Cymunedau sy’n profi anghydraddoldeb hiliol:** mae hyn yn golygu bod 75% neu fwy o’r Bwrdd/Pwyllgor Rheoli A 50% o’r uwch staff (lle mae yna staff) yn dod o gymunedau sy’n profi anghydraddoldeb hiliol. Cyfeirir at hyn yn aml fel ‘Du, Asiaidd a Lleiafrifoedd Ethnig’, BAME neu Ddu a Lleiafrifoedd Ethnig.
* **Pobl anabl:** mae hyn yn golygu bod 75% neu fwy o’r Bwrdd/Pwyllgor Rheoli A 50% o’r uwch staff (lle mae yna staff) yn F/fyddar neu’n anabl.

Yn ogystal â’r cwestiwn hwn, gofynnir i ymgeiswyr lenwi ffurflen monitro Amrywiaeth, Tegwch a Chynhwysiant, y byddwch yn cael eich cyfeirio ati ar ôl cwblhau eich Datganiad o Ddiddordeb. |

## Eich manylion cyswllt

|  |  |
| --- | --- |
| **Cwestiwn** | **Ateb** |
| Eich manylion cyswllt | Blychau testun rhydd i chi eu llenwi:* Enw Cyntaf y Prif Gyswllt
* Enw Olaf y Prif Gyswllt
* Teitl Swydd y Prif Gyswllt
* Rhif Ffôn y Prif Gyswllt
* E-bost y Prif Gyswllt
* Cadarnhau E-bost y Prif Gyswllt
 |

## Enw eich gwaith a’r math o gyllid

| **Cwestiwn** | **Ateb** |
| --- | --- |
| Rhowch enw’r gwaith yr hoffech i Esmée ei gefnogi | Blwch testun rhydd (defnyddiwch un frawddeg i grynhoi eich gwaith – dim mwy na 230 nod) |

## Rhagor o gwestiynau am eich gwaith

| **Cwestiwn** | **Ateb** |
| --- | --- |
| Ydych chi eisiau cyllido prosiect adeiladu, neu waith adnewyddu? | Dewiswch o blith:* Ydym
* Nac ydym
 |
| Ydych chi eisiau cefnogi unigolyn? | Dewiswch o blith:* Ydym
* Nac ydym
 |
| A yw’r cyllid ar gyfer gofal iechyd?  | Dewiswch o blith:* Ydy
* Nac ydy
 |
| A yw’r cyllid ar gyfer addysg annibynnol? | Dewiswch o blith:* Ydy
* Nac ydy
 |
| A yw’r gwaith ar gyfer hyrwyddo crefydd? | Dewiswch o blith:* Ydy
* Nac ydy
 |
| A yw’r gwaith yn gyfrifoldeb awdurdodau statudol yn bennaf? | Dewiswch o blith:* Ydy
* Nac ydy
 |
| A yw'r gwaith rydych chi’n gofyn i ni ei gyllido yn elusennol yn gyfreithiol?  | Dewiswch o blith:* Ydy
* Nac ydy
 |
| A oes gan eich mudiad gymal clo asedau yn ei gyfansoddiad? | Dewiswch o blith:* Oes
* Nac oes
 |
| A yw prif ffocws y cynnig hwn yng Nghymru? | Dewiswch o blith:* Ydy
* Nac ydy
 |
| Dewiswch o blith y meysydd isod y lefel a’r ardal ddaearyddol a fydd yn elwa o’r gwaith a gynigir | Dewiswch o blith amrywiaeth o opsiynau |

## Cyllid y gofynnir amdano

|  |  |
| --- | --- |
| **Cwestiwn** | **Ateb** |
| Am faint o arian rydych chi’n gwneud cais? | Blwch testun rhydd (rhowch rif crwn - dim degolion. Peidiwch â chynnwys yr arwydd arian nac unrhyw gomas) |
| Am sawl mis o gymorth rydych chi’n gwneud cais? | Blwch testun rhydd (Rhowch nifer y misoedd, i’r mis cyfan agosaf. Does dim angen ysgrifennu “mis”) |

## Eich Datganiad o Ddiddordeb

|  |  |
| --- | --- |
| **Cwestiwn** | **Ateb**  |
| Beth hoffech chi i Esmée ei gefnogi?*Mae gennym ddiddordeb yn y canlynol:* * *Yr hyn rydych chi’n bwriadu ei wneud*
* *Sut bydd yn helpu pobl a sefydliadau i ofalu am eu dyfroedd croyw lleol*
* *Eich gweledigaeth tymor hwy ar gyfer y gwaith*
 | Testun rhydd - 250 gair |
| Pam mae eich sefydliad chi mewn sefyllfa dda i gyflawni’r newid hwn? *Mae gennym ddiddordeb yn y canlynol:* * *Gyda phwy rydych chi’n gweithio*
* *Y cam datblygu rydych chi wedi’i gyrraedd yn eich syniad neu brosiect*
 | Testun rhydd - 250 gair |
| Os oes gennych chi grynodeb 1 i 2 dudalen o’ch gwaith, gallwch ei lwytho i fyny.  | Gallwch ddefnyddio’r botwm ‘Dewis ffeil’ i lwytho dogfen ategol i fyny. Cofiwch fod hyn yn ddewisol, ac os nad oes gennych chi eisoes ddogfen i’w llwytho i fyny, peidiwch â phoeni am greu rhywbeth newydd. |

## Cyflwyno eich ffurflen

Ar ôl cyflwyno’r ffurflen, byddwch yn cael eich ailgyfeirio at [ffurflen monitro Amrywiaeth, Tegwch a Chynhwysiant](https://esmeefairbairn.org.uk/documents/92/cym-Guidance_and_sample_DEI_monitoring_form-2022.docx). Byddwch yn gwybod bod yr holl wybodaeth wedi’i chyflwyno pan fyddwch yn cyrraedd tudalen ‘diolch’.

Byddwn wedyn yn adolygu eich datganiad o ddiddordeb ac yn cysylltu â chi o fewn y mis nesaf. Yn y cyfamser, os oes gennych chi unrhyw ymholiadau, gallwch gysylltu â ni drwy anfon e-bost atom.

Mae dau fotwm ar waelod y dudalen:

* Tudalen flaenorol (bydd hyn yn mynd â chi’n ôl at y Canllawiau)
* Cyflwyno’r ffurflen (bydd hyn yn mynd â chi at y ffurflen monitro Amrywiaeth, Tegwch a Chynhwysiant